Алег

**Але́г** (*Алех*, *Алек*), **Ольг** (*Вольг*, *Аўг*), **Алько** (*Волька*), **Эльг** (*Эльк*) — мужчынскае імя. Жаночае імя — Вольга.

## Паходжаньне

Алег () — усходнеславянская форма германскага імя Гэльгі (Helgi, Halke, Alacho, Alko, Elgo, Algo). Іменная аснова -алг- (-алк-, -гэлк-) паходзіць ад гоцкага alhs 'бажніца', германскага helig 'сьвяты'. Сярод ліцьвінаў бытавалі імёны Альгін, Альгіш, Альгерд (Альгард, Альгарт, Гэльгерд, Гольгерт), Альгімонт (Альгімунд, Альгімунт, Алькімонт). Адзначаліся германскія імёны Heligin (Alkin), Halgasch, Algerd (Algardus, Algart, Hallgerðr, Olgard), Algemundus (Alcmunt, Alhmunt). Іменная аснова аўг- таксама можа паходзіць ад гоцкага augjan 'паказваць, зьяўляцца'.

У Польшчы гістарычна бытавалі германскія імёны *Alga* (*Olga*), *Halgasch* (*Halgas*).

У Прусіі бытавалі імёны *Alke*, *Algart / Algarde* (1398 і 1400 гады), *Algutte / Algotte* (1399 і каля 1400 году).

Варыянты імя ў гістарычных крыніцах: *бояромъ витебъскимъ… Ольговичомъ* (1480 год); *Elkewicz* (XV—XVI ст. паводле выпісу XIX ст.); *в Жомоити… Елькги* (2 кастрычніка 1511 году); *Мацъ Волкгъ*, *Олех Лобвеико*, *Олех Ширеиковичъ*, *Олех Скрипокъ*, *Якубъ Олковичъ*, *Воитехъ Олковичъ самъ. Мартинъ Олковичъ самъ*, *Матеи Олковичъ… Щепанъ Олковичъ* (1528 год); *люди тяглыи… Олеха Ходоровича* (1528 год); *Ивашко Ольговичъ* (29 студзеня 1531 году); *Олехов Менкевича слуга* (1535 год); *Гахман Олехавич* (1536—1537 гады); *село Капчичи… Жданъ Алековичъ* (1552 год); *Дмитръ а Грыгор Олковичы* (27 красавіка 1558 году); *Olchowicz… Radziuk a Iwan Wolgowicy… Jan Olkowicz… boyar Oliechowicow* (1558 год); *Анъдреи Олковичъ* (1565 год); *Олко Станиславовичъ*, *Войтехъ Ольковичъ… Матысъ Олькович Якубовъ*, *Олько Яновичъ*, *Станиславъ Ольковичъ*, *Войтекъ Олковичъ… Абрамъ Олковичъ… Станиславъ Ольковичъ… Бартошъ Ольковичъ*, *Павелъ Ольковичъ*, *Олко Андреевъ*, *Олехъ Якубовичъ… Яронимъ Олковичъ*, *Бартошъ Якубовичъ Олковичъ*, *Янъ Олковичъ*, *Бартошъ Ольковичъ*, *Павелъ Олковичъ* (1567 год); *świadek Tomasz Olkowicz* (29 кастрычніка 1624 году); *першого маленства Ивановое Олековое… своего Петра Олека… мужом моим Иваном Олеком* (27 ліпеня 1654 году); *у пна Федора Тимофеевича Олека* (15 студзеня 1662 году); *Samuel Awgowicz Roszczewski [na miejscu] Krzysztofa Auguwicza* (1667 год); *Anna Olgowa* (1697 год); *Olkowicze* (1744 год); *Apolonia Olgówna* (1823 год).

## Носьбіты
* Алег Вешчы — вараг, князь наўгародзкі (з 879) і кіеўскі (з 882)
* Усевалад Ольгавіч (каля 1084—1146) — князь северскі (1115—1127), чарнігаўскі (1127—1139), вялікі князь кіеўскі (1139—1146)
* Сьвятаслаў Ольгавіч ( 1164) — князь чарнігаўскі
* Алег Інгваравіч Красны (каля 1215—1258) — вялікі князь разанскі (1252—1258)
* Алег Раманавіч ( 1285 або 1331) — сын князя бранскага і чарнігаўскага Рамана, Сьвяты
* Ольгавічы — віцебскія баяры, якія ўпамінаюцца ў 1480 годзе
* Мац Вольг — эйшыскі баярын, які ўпамінаецца ў попісе войска Вялікага Княства Літоўскага 1528 году
* Алех Лабвейка — мерацкі баярын, які ўпамінаецца ў попісе войска ВКЛ 1528 году
* Алех Шырэйкавіч — гарадзенскі баярын, які ўпамінаецца ў попісе войска ВКЛ 1528 году
* Алех Скрыпок — бельскі баярын, які ўпамінаецца ў попісе войска ВКЛ 1528 году
* Войцех, Марцін, Мацей, Сьцяпан і Якуб Альковічы (Олькавічы) — бельскія баяры, якія ўпамінаюцца ў попісе войска ВКЛ 1528 году
* Алех Ходаравіч — сьвірскі селянін, які ўпамінаецца ў 1528 годзе
* Івашка Ольгавіч — віцебскі баярын, які ўпамінаецца ў 1531 годзе
* Андрэй Альковіч (Олькавіч) — дарагічынскі баярын, які ўпамінаецца ў попісе войска ВКЛ 1565 году
* Алько Станіслававіч, Алько Янавіч і Алько Андрэеевіч — баяры Дарагічынскага павету Падляскага ваяводзтва, якія ўпамінаюцца ў попісе войска ВКЛ 1567 году
* Войцех Альковіч, Матыс Альковіч Якубаў і Станіслаў Альковіч — баяры Дарагічынскага павету, якія ўпамінаюцца ў попісе войска ВКЛ 1567 году
* Алег Трусаў (нар. 1954 году) — беларускіх археоляг і гісторык
* Алег Латышонак (нар. 1957) — беларускі і польскі гісторык
* Алег Дзярновіч (нар. 1966) — беларускі гісторык

Алькевічы (Alkiewicz) — прыгонныя зь вёсак Ашкенцаў (Віленскі павет) і Бітаўтанаў (Троцкі павет), якія ўпамінаюцца ў XIX стагодзьдзі.

Альковічы (Olkowicz) — прыгонныя з ваколіцаў Жосьляў, якія ўпамінаюцца ў XIX стагодзьдзі.

Алькевіч (Alkiewicz) — прозьвішча, зафіксаванае ў XIX стагодзьдзі ў ваколіцах Сувалкаў.

На гістарычнай Ашмяншчыне існуе вёска Альковічы, на гістарычнай Троччыне — мястэчка Алькенікі, у былым Жамойцкім старостве — вёска Алькішкі. Назву Альгова маюць вёскі на гістарычнай Віцебшчыне.

## Заўвагі

## Крыніцы

## Літаратура
* 

Катэгорыя:Мужчынскія імёны